Ивасаки Кёоко

Ивасаки Кёоко (, 1978 оны 7 сарын 21 - ) нь Японы усан спортын тамирчин, Барселоны олимпын алтан медальтан юм. Одоо спортын тайлбарлагч, Японы Олимпын Хорооны Арга хэмжээ, Хэвлэл мэдээлэл, сурталчилгааны зөвлөлийн гишүүн, Японы Усан Спортын Холбооны усанд сэлэлтийн зөвлөлийн гишүүн, зааварлагчийн ажил эрхэлдэг.

 Намтар 
Тэрээр Японы Шизүока мужийн Нүмазү хотноо төрж, Нихон их сургуулийг сэтгэл судлаач мэргэжлээр төгсчээ.

Ивасаки нь 1992 оны Барселоны олимпод усанд сэлэлтээр оролцож, эмэгтэйчүүдийн 200м-ийн мэлхий сэлэлтийн төрөлд 2:26.65 амжилтаар олимпын дээд амжилт тогтоон түрүүлжээ. Тэр олимпын алтан медаль хүртэхдээ дөнгөж 14 нас 6 хоногтой байсан бөгөөд тус улсын түүхэнд олимпоос медаль хүртсэн хамгийн залуу тамирчин болжээ. Мөн холимог буухиа сэлэлтэд Японы багийн бүрэлдэхүүнд 7-р байр эзэлснээс гадна 100м-ийн мэлхий сэлэлтийн төрөлд 13-р байр эзэлсэн аж.

1996 онд Атлантын олимпод оролцсон ч 200м-ийн мэлхий сэлэлтийн төрөлд 10-р байр эзэлж, 100м-ийн мэлхий сэлэлтийн төрөлд урьдчилсан шатнаас хасагдах зэргээр амжилт үзүүлж чадсангүй.

1998 онд 20-хон насандаа тамирчны замналаа өндөрлөж, АНУ-д суралцсан байна.

Гэр бүл
Ивасаки 2009 оны 4 сард регбигийн Японы шигшээ багийн тамирчин асан Сайтоо Юүяатай гэрлэжээ.

 Гадаад холбоос 
Ивасаки Кёокогийн албан ёсны блог "Котоба но шизүкү" (Япон хэлээр)

Ангилал:Японы усанд сэлэгч
Ангилал:Японы олимпын аварга